Helsingin kokoomuksen sote-kapina ei kanna eduskuntaan asti – ”Miksi edes kysyt sellaista?” sanoo valtuutettu ja kansanedustaja Juhana Vartiainen

Juhana Vartiainen, Jaana Pelkonen ja Wille Rydman­

Helsingin valtuustossa istuvat kokoomuksen kansanedustajat vakuuttavat, että valtuuston eilisiltainen tyrmäys sote- ja maakuntauudistukselle ei tarkoita, että he äänestäisivät sitä vastaan myös eduskunnassa.

Asia on merkittävä koko hallituksen jättiuudistusten etenemisen kannalta. Niiden on määrä tulla äänestettäväksi eduskunnassa kesäkuussa, ja hallituksen enemmistö on niukka.